open-index/open-wikipedia-markdown huggingface dataset:
قطر

**قطر** ولا الدولة د قطر هي بلاد جات ف لغرب ديال آسيا و بالضبط ف شبه لجزيرة لعربية. تاتحدّها السعودية من لجنوب و لبحر د لخليج من ݣاع الجوايه لاخرا. قطر عندها حدود بحرية مع لإمارات و لبحرين. لبلاصة اللي فيها قطر كانت تابعة للدولة لعتمانية تال اللول د لقرن 19، فين ولأّت مستعمرة بريطانية. ستاقلات لبلاد ف 1971، و ولاّت إمارة. لأمير ديالها دابا هو تميم بن حمد بن خليفة آل تاني.

تيسكنو ف قطر تقريبا 2.8 مليون د الناس، منهم كتر من 2 د لمليون د لبرانيين. لعاصمة د لبلاد هي الدوحة و اللغة الرسمية هي لعربية. لفلوس اللي كاتخدّم هي الريال لقطري، و الدين الرسمي د لبلاد هو لإسلام. لإقتصاد ديال قطر تيدور على لپطرول و لݣاز اللي فيها، و تاتعتابر دولة تاتأتر ف لمنطقة د الشرق لأوسط، خصوصا بلقنوات ديال لجزيرة اللي تابعة ليها. قطر هي أول دولة عربية و إسلامية نظمات كاس لعالم ديال لكورة، و كان داكشي ف عام 2022.

## مصادر


تصنيف:بلدان د أسيا
تصنيف:مقالات فيها مصدر و علاين 3000 بايت
قلعة السراغنة

تصغير|ساحة سيدي عبد الرحمٰن
**قلعة السراغنة** مدينة مغريبية و جماعة ترابية حضرية كاينة ف إقليم قلعة السراغنة، جهة مراكش آسفي، ساكنين فيها 93927 واحد، على حسب لإحصاء لعام 2014. كايعتامد قتيصاد المدينة بزّاف على الفلاحة، و بالخصوص على شجر الزيتون

## تاريخ
على حساب بعض المراجع التاريخية، السلطان العلوي، مولاي اسماعين هو اللي رد القلعة مدينة صغيرة باش يقدر يردع القبايل السايبة دياول الجبل فالقرن 17، و وتايق اخرى كاتݣول بللي القلعة الاصلية(القصبة) كانت تبنات فعهد المرابطين، وكانو مسميينها ݣاينو ولّا لݣْرار، و كان دورها هو تحمي و تحضي الطريق بين فاس و مراكش، و بعض كنانش مكتوب فيها باللي السعديين هما اللي بناوها و سماوها قلعة لݣْرار.

## تعليم

### اِحصاييات
* نسبة لأمية (نّاس لّي ما كايعرفوش يقراو ولا يكتبو) : 26,7%
* نسبة سّكان لّي قاريين فوق الليسي (ليسي و جامعة): 19,7%

### الاِعداديات و التانويات و الجامعات

* اِعدادية القدس
* اِعدادية البهجة
* اِعدادية محمد عابد الجابري
* اِعدادية المربوح
* اِعدادية عبلة
* تانوية تساوت
* تانوية مولاي اسماعيل
* تانوية انس بن مالك
* تانوية المغرب العربي
* تانوية النخيل البشرى
* المعهد المتعدد الإختصاصات
* جامعة القاضي عياض

## قتيصاد
* نسبة نّاس نّشيطين (لّي يقدرو يخدمو): 45,5%
* نسبة لبطالة (نّاس لّي ما خدامينش و تايقلبو على خدمة): 20,1%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 20,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):36,1%

## رياضة
الوداد السرغيني (Wydad Athlétique Sportif d'Elkelaa) , نادي مختص فشلّا رياضات، بحال الكورة و الريݣبي و الباصكيط،

## مصادر

تصنيف:جهة مراكش آسفي
تصنيف:مدون د لمغريب
تصنيف:مقالات فيها مصدر و 3000 بايت
تصنيف:بلايص مسكونين ف إقليم قلعة السراغنة
قلعة مݣونة

**قلعة مݣونة** هي واحد المدينة مغربية فالجبل، جات فالجنوب الشرقي تاع المغرب و بالضبط على بعد 90 كلم فالشرق د ورزازات. قلعة مݣونة تابعة للإقليم د تنغير. المدينة معروفة بالزراعة ديال الورود لي كيتنتج منو منتوجات عندها جودة عالية.

قلعة مݣونة معروفة تا بمهرجان الورود لي كيدار كل عام و لي كيحضرو ليه الناس من ݣاع المناطق د المغرب.

لجماعة لحضرية د قلعة مݣونة ساكنين فيها 16956 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 29,4%
* نسبة سّكان لّي قاريين فوق الليسي (ليسي و جامعة): 14%
## قتيصاد
* نسبة نّاس نّشيطين (لّي يقدرو يخدمو): 40,4%
* نسبة لبطالة (نّاس لّي ما خدامينش و تايقلبو على خدمة): 12,5%
* نسبة نّاس اللي خدامين ف دّولة : 18,6%
* نسبة نّاس اللي خدامين ف لپريڤي: 39,1%
## بلايص فيها
* ما بين 1980 و 1991، كان ف قلعة مݣونة حبس سرّي تسجنو فيه بزاف د لمعارضين.
## مصادر

تصنيف:جهة درعة تافيلالت
تصنيف:مدون د لمغريب
تصنيف:بلايص مسكونين ف إقليم تينغير
قصبة بن مشيش

**قصبة بن مشيش** جماعة ترابية قروية كاينة ف إقليم برشيد، جهة دّار لبيضا سطات، ساكنين فيها 14905 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 45,6%
* نسبة سّكان لّي قاريين فوق الليسي (ليسي و جامعة): 5,8%
## إقتصاد
* نسبة نّاس نّشيطين (لّي يقدرو يخدمو): 44,2%
* نسبة لبطالة (نّاس لّي ما خدامينش و تايقلبو على خدمة): 8,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):59,9%
## مصادر

تصنيف:جهة الدار البيضاء سطات
تصنيف:جماعة قروية ف إقليم برشيد
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم برشيد
كازاخستان

**لجمهورية د كازاخستان** (بلكازاكية: **Қазақстан Республикасы** - بالروسية: **Республика Казахстан**) هي واحد لبلاد جات مابين أوروپا وآسيا، وبالضبط فآسيا لوسطى. هي أكبر دولة فلعالم اللي ماكاطًلش على لبحر، وتاسع أكبر دولة ف لعالم من ناحية لمساحة. تاتحدًها من الشمال ومن الشرق روسيا، من لغرب الشينوا، ومن لجنوب كيرݣيستان و أوزباكستان و تركمانستان.

كازاخستان عندها تاريخ قريب من التاريخ ديال دول آسيا لوسطانية اللي حداها، ودازو منها بزاف د لحضارات. من لحضارات اللي أثروا فلبلاد لمغول اللي حكمو فيها كثر من 300 عام، و الرًوس اللي دخًلوها للإمبراطورية الروسية فلقرن 19، وف ليتيحاد السوڤياتي ف 1936. ف 1991، ملي طاح ليتيحاد السوڤياتي ستاقلات كازاخستان وولاًت هي لجمهورية د كازاخستان.

تيسكنو فكازاخستان تقريبا 18.5 مليون د الناس ولعاصيما ديالها سميتها أسطانا. اللغات الرسمية فلبلاد هوما لكازاكية والروسية ولعملة اللي كاتخدًم تما سميتها الطًينݣي (теңге). تيعيشو فكازاخستان 131 إثنية، أكبر لوحدين فيهم هوما: لكازاك، الروس، لأوزبيك، لأوكران، لألمانيين،التتار ولأويݣور. تقريبا 70% د السكان د لبلاد مسلمين و 26% مسيحيين.
## مصادر


تصنيف:بلدان د ؤروپا
تصنيف:بلدان د أسيا
تصنيف:مقالات فيها مصدر و علاين 3000 بايت
تصنيف:تأسيسات د 1991 ف أسيا
تصنيف:تأسيسات د 1991 ف ؤروپا
كائن حي

[تصغير|يسار|[إشريكيا كولاي (*E. coli*)، پروكاريوط، هي كائن حي وحيد لخلية ميكروسكوپي.]]
[تصغير|يسار|[أميبيات هي يوكاريوط وحيدة لخلية.]]
[تصغير|يسار|upright=0.8|فطر [پوليبورات|لپوليبورات ؤ شجر كاسيات البدور هوما يوكاريوط ضخمة متعددة لخلايا.]]
ف لبيولوجيا، **لكائن الحي** ولا **لخليقة** هو أي كيان فردي كيجسد خاصيات لحياة، ؤ هو مرادف ل "شكل حياة".

لكائنات لحية كيتكلاصاو على حساب طّاكصونوميا (علم التصنيف) ل بزاف د لمجموعات بحال لحيوانات، نباتات ؤ لفطريات متعددة لخلايا؛ ولا لميكروبات وحيدة لخلية بحال لپروتيستا، لبكتيريا و لأركيا. جميع أنواع لكائنات لحية قادرين على التكاتر، التنمية ؤ النمو، لستقرار الداخلي (الصيانة)، و بعض درجات التجاوب معا لمنبهات. البشر، لكالامار، لفݣّيع ؤ النباتات لوعائية هوما أنواع من لكائنات لحية متعددة لخلايا لي كتطور من خلايا عادية خلال النمو أنسجة ؤ أعضاء متخصصة.

لكائن لحي ياإما يكون پروكاريوط ياإما يكون يوكاريوط، لپروكاريوط كيتمتلو ف جوجت الضومينات – لبكتيريا و لأركييا. لكائنات لحية ليوكاريوطية كتميز ب متلاكها ل نواة خلوية مغلفة ب لغشا و كتحتاوي لخلايا ديالها على حيزات إضافية مغلفة كتسمى عُضَيّات (بحال لميطوكوندريونات عند لحيوانات ؤ لعشوب ؤ لپلاستيدات عند لعشوب ؤ لخز، كلهم كيتعتابرو جاو من لبكتيريا داخلية التعايش). لفطريات، لحيوانات ؤ لعشوب هوما أمتيلا على ممالك ديال لكائنات لحية عند ليوكاريوط.

التقديرات على عدد لأنواع لحية لحالية ديال كوكب لأرض كتراوح مابين 2 مليون حتال 1 تريليون، من بينها 1.7 مليون توتقو. كتر من 99% ديال ݣاع الأنواع الحية – واصلين كتر من خمسة مليار نوع حي – اللي كانو عايشين شي نهار هم منقارضين دابا.

ف 2016، تم التعرف على مجموعة من 355 جين من الجد اللخراني لمشتارك لعالمي (LUCA) ديال لكائنات لحية كاملين.

ف لمجال د البيولوجيا، لكائنات الحية كتمتاز بقدرتها على التكيف مع بيئات متنوعة، وهاد التكيف هو اللي خلاها تبقى وتنجح عبر العصور. واحد من الأمثلة على هاد التكيف هو لميكروبات اللي كتعيش في ظروف قاسية، بحال لميكروبات الحرارية اللي كتعيش في درجات حرارة عالية بزاف حتال 113 درجة مئوية، و لميكروبات المهلحة اللي كتعيش فبحار ملحة بزاف.

من بين لكائنات الحية كاين بزاف للي عندهم دور مهم ف النظام البيئي. مثلا، لحشرات بحال نحل للي كيلعب دور كبير ف عملية لّتلقيح ديال النباتات، وهادشي كيساهم فتوليد لغداء. بدون نحل، كانو بزاف ديال النباتات ما غاديش يقدرو يتكاثرو.

ف لمجال د لبيوميميكري، كاينين بزاف ديال لكائنات لحية اللي مهندسين وعلماء كيحاولو يقلدوها باش يخترعو تكنولوجيا جديدة. مثلا، الجناح ديال لبعوضة اللي عندو تصميم خاص كيسمح لها تطير بلا ما تسوّي ضجة، وكاينين دراسات باش يقلدو هاد التصميم ف طائرات صغيرة بلا ضجة.

ف لمجال د لتكنولوجيا الحيوية، لكائنات الحية كتستخدم ف مجالات متعددة بحال الطب وصناعة لغداء. مثلا، لبكتيريا معدلة وراثيا كتستخدم باش تصنّع لدواء بحال للأنسولين للي كيعالج مرض سكر.

إضافة لهاد الشي، بحوث ف لمجال ديال لكائنات لحية كتساهم ف اكتشاف د أدوية جديدة وعلاجات مبتكرة. كاينين بزاف ديال نباتات وحيوانات ف لغابات الاستوائية اللي كتوفر مركبات كيميائية كيتم اختبارها باش يتم استخدامها ف مجال الطب.

واخا تكون الاختلافات كبيرة بين لكائنات لحية، ولكن كاين وحدة كونية كجمعها، هي: الكائنات الحية كلها كتحمل الجينات اللي كتشفر للمعلومات الحيوية الضرورية للحياة.

## شوف حتا

* أول أشكال الحياة المعروفة

## مصادر

تصنيف:لبيولوجيا
تصنيف:مقالات فيها مصدر و 3000 بايت
تصنيف:كائنات حية
تصنيف:سيسطيمات بيولوجيين
تصنيف:لحياة
تصنيف:ڭسدات مادية
كانادا

**كندا** (بلفرنساوية ولينݣليزية : **Canada**) هي بلاد فالشمال ديال أمريكا الشمالية قابطا لعرض ديالها كامل من لمحيط لأطلسي فالشرق تال لمحيط لهادي فلغرب. تيحدًها من الشمال لمحيط لمجمّد الشمالي، ومن لجنوب ومن الشمال لغربي تاتحدًها لميريكان. لمساحة ديال كندا هي 9.9 مليون كم², وهي لبلاد اللي عندها تاني أكبر مساحة فلعالم من مورا روسيا.

كانادا كانت مسكونة من بزاف د الشعوب لأصلية من هادي لآلاف د السنين. فاللخر د لقرن 15 وصلو ليها لفرانساويين و لبريطانيين اللي حتلُوها و تقاسموها بيناتهم. ستقلات كانادا ف 1867 ؤ ولات فيديرالية اللي عندها حكم داتي ولكن تابعة للملكة د بريطانيا. لماليك تشارلز التالت هي لماليك تا ديال كانادا. قانونيا, تتعتابر كانادا ديموقراطية برلمانية و مملكة دستورية, فيها لملك و رئيس لوزرا تيتقاسمو السلطات فالرئاسة د لحكومة.

تيسكنو ف كانادا تقريبا 38 مليون د الناس, و لعاصمة ديالها هي أوطاوا. كانادا فيها جوج د لغات رسمية هوما لفرانساوية و لينݣليزية. لفلوس ديال كانادا هوما الدولار لكندي, و رئيس لوزرا ديالها دابا هو جاستين طرودو. كانادا عضو ف بزاف د لمنظمات العالمية بحال لأمم لمتحدة و الناطو و النافطا و مجموعة الدول الصناعية السبعة (جي 7).

## مصادر


تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:تأسيسات د 1867 ف كانادا
كامبودج

**لمملكة د لكامبودج** (باللغة د ل خمير: កម្ពុជា) هي واحد لبلاد ف لجنوب الشرقي د آسيا. تاتحدًها طايلاند من لغرب و الشمال لغربي، لاووص من الشمال، ڤييطنام من الشرق و لجنوب الشرقي، و من لجنوب لخليج د طايلاند. لجغرافية د لكامبودج تيأتًر فيها لواد د ميكونݣ (و لاً لواد لكبير) و الضاية د تونلي ساپ (الضاية د لما لحلو).

لبلاصة اللي فيها ل كامبودج دابا كانت فيها إمبراطورية ديال لخمير، اللي كانت إمبراطورية معروفة فلعصور لوسطى. عام 1863 ستعمرات فرانسا ديك لبلاصة، و دخلاتها فلأراضي ديالها اللي كانت مسمًياهوم لاندوشين. ف 1953 ستاقلات لمملكة د ل كامبودج من فرانسا.

تيسكنو ف لكومبودج تقريبا 16 لمليون واحد و لعاصمة هي پنوم پين. اللغة الرسمية هي ل خمير، ولفلوس اللي كاتخدًم هي الريال. الديانة الرسمية د لبلاد هي لبوذية و هي الدين ديال 97% د الناس. لكومبودج عضو ف بزاف د لمنضمات عالمية بحال لأمم لمتحدة، الرابطة د دول جنوب شرق آسيا، لقمة د شرق آسيا، منظمة التجارة لعالمية، حركة عدم لإنحياز، و لمنظمة لعالمية د لفرانكوفونية.

## مصادر


تصنيف:بلدان د أسيا
تصنيف:تأسيسات د 802
تصنيف:تأسيسات د 1953 ف أسيا
تصنيف:تأسيسات د 1993 ف أسيا
ليستة د لمكتوبات ب الداريجة

هاد لّيستة كاتحاول تجمّع ݣاع لكتوبا ولا لإنتاجات لمكتوبة لّي تكتبات ب دّارجة لمغريبية ؤ تنشرات سوا علا شكل ورقي مطبوع ؤلا ؤنلاين. هادشي كيشمل لكتوبا ب نواعها، جّورنالات، ؤ لمجلات، سوا لي مكتوبة ف لأصل ديالها ب دّاريجة ؤلا لي مطرجمة من لوغات خرين. دّواوين د شّيعر (زاجال) ب دّاريجة، ب عتيبار لعاداد لكبير ديالها، عندها ليستة خاصة بيها، ؤ نفس شّي ب نّسبة ل لمسراحيات. أول كتاب معروف ب دّاريجة كيرجع ل لقرن خمسطاش، لي هوّا ملعبة الكفيف الزرهوني، ملحامة شيعرية ديال الكفيف الزرهوني.

## كتوبا مكتوبة كاملة ب دّاريجة
### تعاويد

### مواضيع عامة

تصغير|لغلاف ديال نّمرة 177 د جورنال خبار بلادنا لي كان مكتوب ب دّاريجة ؤ كيتوزّع فابور
### مسرح

### شيعر

شّيعر لمكتوب ب دّاريجة كيتسما عادتن "زاجال". علا حساب لكاتيب لمغريبي محمد يحيى قاسمي، كاينين كتر من 307 ديوانات د زّاجال تّطبعات ؤ تّنشرات ف لمغريب ما بين 1976 ؤ 2012. بشكل عام، لعاداد ديالها بقا كيتزايد من عام ل عام.

## كتوبا مكتوبة جزئيا ب دّاريجة

## كتوبا مطرجمة ل دّاريجة

## مجلات ؤ جورنالات ب دّاريجة

## ديكسيونيرات ؤ ݣلوصيرات

## مصادر

## شوف تا
* داريجة
* تاريخ لكتابة ب داريجة
* ليستة د لكتوبا د لمسرح ب داريجة
* ليستة د دواوين د شيعر ب داريجة

تصنيف:مكتوبات ب داريجة
تصنيف:ليستات
تصنيف:مقالات فيها مصدر و 3000 بايت
كرواتيا

**لجمهورية د كرواتيا** (ب لكرواتية: **Republika Hrvatska**) هي بلاد جات فلجنوب الشرقي د ؤروپا، وبالضبط فلمنطة د لبلقان. تايحدًوها من الشمال صلوڤينيا و هنݣاريا، من الشرق صربيا، من لجنوب لبوصنة ؤلهرسك، و مونطينيݣرو، ومن لغرب لبحر آدرياتيك.

كرواتيا وحدا من لبلدان اللي كانو طرف من يوݣوسلاڤيا، اللي تفككات ف 1991 وخرجو منها بزاف د الدول مستقالة فلمنطقة د لبلقان.

كرواتيا هي جمهورية برلمانية لعاصمة ديالها هي زاݣريب. تيسكنو فلبلاد شويا كتر من 4 د لمليون د الناس، اللغة الرسمية فيها هي لكرواتية، ولعملة ديالها هي ليورو. كرواتيا داخلة فبزاف د لمنظمات منها لأمم لمتحدة و ليتيحاد لأوروپي و لمجلس د أوروپا و الناطو و منضمة التجارة لعالمية و عضو مؤسس د ليتيحاد من أجل لمتوسط.

ف 1 يناير 2023 نضمّات كرواتيا بشكل رسمي ل لازون د ليورو و شينڭين.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
كروموزوم

تصغير|alt=|تخطيطة للكروموزوم ؤ فيه :
<br />
1. لكروماتيد
<br />
2. لمركز
<br />
3. طرف لقصير د لكروماتيد
<br />
4. طرف طّويل د لكروماتيد
**كروموزوم** ؤلا **صِبْغِيّ** (ب ) مشتق من ليونانية لبالية  ؤلا *chromosoma*، حيت chroma كتعني لّون ؤ soma كتعني لكسدة (لجسم). هو واحد لحزمة منظمة من لحمض نّووي ريبوزي ناقص منو لأكسجين (كنرمزو ليه ب DNA) كاين ف لكاينات لي حية، كايكون ف نّواة ديال سيلول. نورمالمون ما كيكونش بوحدو، وإنما كيكون ضاير ب بزاف ديال لبروتينات لي كاتسمى هيستون، ؤ هاد لبروتينات هي ؤ حدينات أخرى كاينة معاها هي لي كتطوي وكدور سّلسلة ديال لحمض نّووي باش مايبقاش لخيوط ديالو مخربقين ومعزولين.

## مصادر


تصنيف:لبيولوجيا
كريسطوفر نولان

**كريسطوفر جوناثان** **جيمس نولان** (تزاد ف 30 يوليوز 1970 فلندن) هوا واحد لمخريج ؤ منتج ؤ كاتب ف ضّومين ديال سّينيما عندو جنسية بريطانية ؤمريكانية. نولان كتب ؤ دار الإخراج ديال شحال من فيلم لي كانو ناجحين بزاف، لأفلام ديالو ب عشرة لي دار دخلو بزاف د لفلوس فات 4.7 مليار د دولار مريكاني ف لعالم كاملو. ترشح 26 مرة باش ياخد لجايزة د لأوسكار لكن ماخدا حتى وحدا فيهوم لكن بلاصت هادشي خدا سبعة د لجوايز عندها علاقة بالسينيما.

أول فيلم دار هوا تتبع ف 1998، من بعد هاد لفيلم دار واحد ٱخر لي سميتو سوڤونير ف 2000. هاد جوج د لأفلام جابو ليه كريتيك إيجابي ؤ بدات الناس كاتهضر عليه ؤ كتعرف شكون هو كريسطوفر نولان ؤ علاش قاد. من بعد هاد جوج تجارب لي كانو ناجحين واخا كانت لميزانية ديالهوم صغيرة. قدر يطلع النيڤو ؤ دار لإخراج ديال فيلم أرق ف 2002 لي كانت لميزانية ديالو كبيرة بزاف . لكن لأفلام لي شهرات نولان بزاف ؤ دارت بوم ملي يلاه خرجات هيا: لأفلام تلاتة ديال باطمان ف (2005 - 2012)، زراعة د لأفكار ف 2010، بين النجوم ف 2014، دونكيرك ف 2017.

كريسطوفر كتب بزاف ديال لأفلام معا خوه دجوناثان نولان ؤ أسس حتا شركة ديال لإنتاج سميتها سينكوپي ؤ لي كتعاونو ف لإدارة ديالها مرتو إيما طوماس. من بين لأفلام لي خلاو نجاحات كبار هو باطمان لي كانت لبدية ديالو فهاد ضّومين.

## مصادر


تصنيف:سينيما
تصنيف:بيوغرافيا د رجال
تصنيف:زيادة 1970
تصنيف:ناس حيين
تصنيف:ناس تزادو ف لندن
تصنيف:كتاب و كاتبات ميريكانيين د التعاويد لعيلمي
كدية بني دغوغ

**كدية بني دغوغ** جماعة ترابية قروية كاينة ف إقليم سيدي بنور، جهة دّار لبيضا سطات، ساكنين فيها 15181 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 53,6%
* نسبة سّكان لّي قاريين فوق الليسي (ليسي و جامعة): 3,3%

## إقتصاد
* نسبة نّاس نّشيطين (لّي يقدرو يخدمو): 43,2%
* نسبة لبطالة (نّاس لّي ما خدامينش و تايقلبو على خدمة): 10,2%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,9%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):23,4%

## مصادر

تصنيف:جهة الدار البيضاء سطات
تصنيف:جماعة قروية ف إقليم سيدي بنور
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم سيدي بنور
كريستين دوغ

**كريستين دوغ**، ولا **كريستين دوغ-سرفاتي**، تولدات فـ12 نونبر 1926 ف مونپوليي ؤ ماتت فـ28 ماي 2014 ف باريز، كانت كاتيبة ؤ مناضلة د حقوق لإنسان فرانصاوية.

## حياتها
### عائلتها
تولدات فـ1926 ف مونپوليي، كريستين كبرات ف لوقيتة ديال لمقاومة لفرانصاوية ف لحرب لعالامية تانية. باها پيير دوغ كان فيزيائي ؤ عميد ديال لجاميعة د كون حتا جرا عليه ڤيشي حيت مابغاش يطبق قوانين ضد ليهود، موراها فـ1944 عينو دو ݣول پريفي ديال كالڤادوس. خالها فرونسوا كولي كان ديپلوماسي دخل ف لحركة ديال فرانصا حورا ؤ تعين فـ1944 كوميسير ديال لجومهورية ف نورموندي.

تزوجات كريستين ب پيير أݣيطون، لي كان قاضي ؤ تعين ف لمحكمة د لأمن لعسكري ف لجزاير، ؤ كان قريب من تيارات ليمنية، ف لوقت لي هي كانت كاتدافع على لموناضلين ديال ل ف.ل.ن. حاولات كريستين تدي ولادها بجوج كريسطوف ؤ ليز لجزاير والاكين باهم كان رافض لفكرة، وبسباب هادشي طلقاتو.

موراها عاودات تزوجات كريستين ب هنري جوڤان، ؤ رحلات معاه ؤ ولادها بجوج للمغريب. ولادات معاه بنت سميتها لوسيل.

### نيضال ديالها
فـ1963 ملي جات للمغريب، خدمات كريستين ؤستادة ديال تاريخ ؤ لجغرافيا ف طانجا، ؤ مشات موراها تقري لفرانصاوية ف ليسي محمد لخاميس ديال دارلبيضا. داك ليسي كانو فيه بزاف ديال لموناضلين ديال 23 مارس ؤ إلى لأمام.

فـ1972، خبات كريستين جوج ديال لموناضلين يساريين، عبدلطيف زروال ؤ أبراهام سرفاتي، لي كانو بجوج كي قلب عليهم لمخزن. والاكين موراها بعاماين عاودو تشدو بجوج، زروال غبروه ؤ ماعاودش بان ؤ سرفاتي تحكم عليه ب لمؤبد. ؤ بقات كريستين كاتدافع على سرفاتي باش مايطيحش ف نفس لمصير د زروال. فـ1986، تزوجات بيه ؤ هو مسجون باش تقدر تبقا تزورو ف لحبس ديال لقنيطرة، مورما تدخلات فهاد لقضية مرات رائيس لفرانصاوي ميطيرون.

فـ1989، عاونات جيل پيرو ف توجاد ديال لكتاب *صاحبنا لماليك*، ؤ عطاتو معلومات على لوضعية د حقوق لإنسان ف لمغريب ؤ شي تفاصيل على لحباسات لي كاينين، من بينهم تازمامارت لي مازال ماكان معروف. لكتاب واخا تمنع ف لمغريب، خلا سلطات تعفي على ݣاع لموعتقالين سياسيين، من بينهم أبراهام سرفاتي، ؤ تسد لحبس ديال تازمامارت فـ1991.

ماتت كريستين دوغ فـ28 ماي 2014 فسبيطار طينون ف باريز، ؤ كان عندها 87 عام.

## كتوبا ديالها

* (1992) *Tazmamart : une prison de la mort au Maroc*
* (1993) *Rencontres avec le Maroc*
* (1993) *La mémoire de l'autre*
* (1993) *La Mauritanie*
* (1997) *La femme d'Ijoukak*
* (2000) *Lettre du Maroc*

## مصادر

تصنيف:حقوق لإنسان
تصنيف:بيوغرافيا د نسا
تصنيف:زيادة 1926
تصنيف:وفيات 2014
تصنيف:السياسة د لمغريب
تصنيف:مقالات فيها مصدر و 3000 بايت
تصنيف:ناس توفاو ف باريز
تصنيف:زماڭريا فرانساويين ف لمغريب
كريستيانو رونالدو

**كريستيانو رونالدو دوس سانطوس أڤييرو** (تولد ف فونشال ف لبرطقيز ف 5 فبراير 1985) واللي معروف بسميت كريستيانو رونالدو, ولا كريستيانو, هو لعاب د لكورة برطقيزي تيلعب دابا مع لفرقة د النصر السعودي ل كيلعب في دوري المحترفين السعودي  و مع لمنتخب لوطني د لكورة د لبرطقيز. تيتعتابر كريستيانو رونالدو من أحسن اللعابا فهاد لوقت, وكاين تا الناس اللي تيقولو باللي هو أحسن لعاب فلعالم.

## حياتو
تولد كريستيانو رونالدو نهار 5 فبراير 1985 ففونشال فلجزيرة د ماديرا, اللي تابعة للبرطقيز. هو الصغير فخوتو, باه كان جاردينيي, و مو طيابة. سماوه واليديه رونالدو حيث كان عزيز عليهم الرئيس لميريكياني رونالد ريݣان, و بلبرتغالية رونالد تاتًقال رونالدو. ف 1995, لعب مع الصغار د لفرقة د لجزيرة ديالو (ناسيونال ماديرا), و ملًي دار 12 لعام, مشا ف 1997 يلعب مع الصغار د سبورتينݣ لشبونة وبقا طالع فلمراحل تا لعب مع لفرقة د لكبار ديالهم فلبطولة د لبرطقيز ف 2002.

## روكورات
كريستيانو عندو بزاف ديال الروكورات (لأرقام لقياسية) فلعالم ديال كورة, منها بحال دابا:
* أكبر عدد ديال لكرات الذهبية عند لعاب أوروپي
* أكبر عدد د لبيوتا فالشومپيونس ليݣ
* أكبر عدد د لبيوتا فدورة وحدا د كاس أوروپا (9)
* أكبر عدد د لبيوتا فأكبر 5 د لبطولات أوروپية
* لهدًاف التاريخي د ريال مدريد
* لهداف التاريخي د لمنتخب د لبرطقيز
* أكبر هداف ديال منتخب ف تاريخ لكورة

## مصادر


تصنيف:كوايري برطقيزي
تصنيف:بيوغرافيا د رجال
تصنيف:زيادة 1985
تصنيف:ناس حيين
تصنيف:مقالات فيها مصدر و 3000 بايت
تصنيف:لعابا د كاس لعالم 2018
كسيدا د تران د بوقنادل

**كسيدا طران د بوقنادل،** هي كسيدا ديال واحد طران خرج من سكا ديالو حدا بوقنادل ف لمغريب ووقعات نهار 16 أكتوبر 2018.
link=https://incubator.wikimedia.org/wiki/File:Z2M%20of%20ONCF%20between%20Sidi%20Mbarek%20du%20R'Dom%20and%20Bab-Tisra,%20Morocco.jpg|يسار|تصغير|نفس لموديل ديال طران اللي دار لكسيدة

## لكسيدا
جوايه لعشرا وتولوت بتوقيت لمغريب (GMT+1)، طران لجيهوي راقم 9 ديال لمكتب لوطني د سكك لحديدية اللي كان غادي بين دارالبيضا و لقنيطرة خرج على سكا ديالو ودخل فواحد القنطرة جيهت بوقنادل.

## ضحايا
وصل عاداد ناس لي ماتو ف لكسيدة لـ7 د ناس و125 واحد مجروح، سبعا منهم حالتهم صعيبة من بينهم شيفور. لماليك محمد ساديس تكلف بدفين ديال ضحايا.

## تحقيق
شي ساعات قليلة من بعد لكسيدا، لقصر دار بالاغ كيقول فيه أنه غادي يحلو تحقيق باش يعرفو ساباب. ف لخر تحقيق لقا ساباب هو سورعا، ونيابا لعاما تاهمات شيفور بأنه هو لمسؤول.

## شوف تا
* تران
* لميترو د كازا

## مصادر

تصنيف:كوارت ف لمغريب
تصنيف:لمركوب
تصنيف:جهة الرباط سلا القنيطرة
تصنيف:مقالات فيها مصدر و 3000 بايت
تصنيف:2018 ف لمغريب
كلب

تصغير|تصويرة ديال كلب التشاو-التشاو
**الكلب** (سمية لعلمية : *Canis lupus familiaris*) هو نوع حيواني من لحيوانات لبزّولية (لي كيولدو و كيرضعو)، ؤ غالبا كاياكل هاد لحيوان اللحم. كايݣولو بزاف د ناس بلي لكلب هوا "أحسن صاحب ديال بنادم" حيت كيقدر يتفكر مولاه واخا تدوز مودا طويلة و هما مفارقين. كاينين بزاف د النواع ديال لكلاب ؤ كايعاونو بنادم على بزاف د لحوايج بحال الصيد ؤ لعسّة ؤ كاينين كلاب كايعاونو لبوليس و كلاب ديال السباق و كلاب كايعاونو الناس لعميين و كلاب كايجرو الكرويلات فالبلايص لي فيهم التلج.

## التاريخ ديال الكلب
الكلب من لبزوليات اللوالا الي رباهم بنادم، و بان قبل شي 60 مليون عام و عاش معاه تقريبا شي 14 ألف عام.

و راها بانت عضام ديال شي كلاب فالدانمارك، لالمان، شينوا و الجاپون كانت قبل التاريخ.

## سلالات ديال الكلاب
كاين بزاف السلالات ديال الكلاب و هدي أكثر السلالات لمنتاشرة:

* الكلاب المدربة: هي الكلاب نتاع البوليس، القنابل، الحشيش، الناس اللي هملو و ما لقاوهمش و الحباس الكبار؛ هد لكلاب كيفيدو بزاف كترا فالمصايب و إنقاذ البشر.
* كلاب الزينة : هاد النوع ديال الكلاب اللي كيكون ف الديور.
* كلاب الصيادة : كاتفيد فالصيادة و هزان الغنيمة ديال الصياد.
* كلاب الرعي : كاتسرح الحوالا و كتدافع عليهم من الدياب.

## التكاثر
الكلاب كايتوالدو بحال الحيوانات لبزولية و ما عندهمش موسم تزاوج خاص بيهم.

## مصادر

## شوف تا
* مش

تصنيف:مقالات فيها مصدر و علاين 3000 بايت
تصنيف:حيوانات أليفة
تصنيف:كلاب
تصنيف:دياب
تصنيف:بزوليات توصفو ف 1758
كوبا

**لجمهورية د كوبا** (بالصبليونية: **República de Cuba**) هي واحد لبلاد جات ف لبحر لكاريبي ف دخلة د خليج لميكسيك. كوبا هي أرخبيل ديال لجزر ضاير بيهم لبحر، منهم جوج د لجزر كبار لي هوما جزيرة كوبا وجزيرة لا خوڤنتود.

لبلاصة لي فيها كوبا دابا كان ساكن فيها واحد شعب سميتو تاينو من هادي 4000 عام قبل لميلاد حتى جاو صًبليون ف لقرن 15. صًبليون حتلو كوبا تال 1898 من موراها حتلاتها لميريكان تال 1902. من موراها أيدوزو بزاف د رؤساء على لبلاد، منهم فولخينسيو باتيسطا لي كان ديكتاتور و ثارو عليه ناس ف 1959. ديك تورة لي تزعمها فيديل كاسطرو خلات لبلاد تولي متبعا نيضام شتيراكي ماركسي لينيني، فيها حزب واحد (لحزب شتيراكي لكوبي)، وهي من لبلدان لقليلة ف لعالم لي باقي فيها هاد نيضام تال دابا.

تسيكنو فكوبا 11.2 مليون د ناس، ولعاصمة ديالها هي هابانا. لوغة رسمية ف لبلاد هي صّبليونية، ولعملة لي تاتخدًم فيها هي لپيزو لكوبي. رئيس د كوبا من 2018 لدابا هو ميݣيل دياس كانيل.

## لمجتمع

### لوغات
لوغة رسمية د كوبا هي صبلونية، ؤ لأغلبية لكبيرة د لكوبيين كيهضرو بيها. صبلونية لي مستعملة ف كوبا معروفة بسميت صبلونية لكوبية، ؤهي واحد شكل من صبلونية د لكاريبي. لوسيمي، لي هي واحد لهجة ديال لوغة د يوروبا د غرب إفريقيا، كيستعملوها ناس لي تابعين دين ديال صانطيريا بحال لوغة مقدسة، والاكين غير بحال لوغة تانية. لكريول د هايتي هي تاني لوغة لي مستعملة بزاف ف كوبا، ؤ كيهضرو بيها لموهاجيرين لهايتيين ؤ ولادهوم. لوغات لخرين لي كي هضرو بيها لموهاجيرين كاين لݣاليسية ؤ لكورسيكية.

## مصادر


تصنيف:مقالات فيها مصدر و 3000 بايت
تصنيف:بلدان د أمريكا الشمالية
تصنيف:دولة ݣزيرة
تصنيف:تأسيسات د 1902 ف أمريكا الشمالية
كورالين (فيلم)

يسار|تصغير
**كورالين** (Coraline)، فيلم ميريكاني ديال رّوسوم Animation لّي دار لإخراج ديالو هنري سيليك. لفيلم متلو فيه لأدوار رّئيسية داكوطا فانين و طيري هاتشر و جون هودݣمان.

## ملخص لفيلم
لفيلم موخود من رّواية د نيل ݣايمان "كورالين" د 2002، و كايعاود لقصة د واحد لبنيتة لّي كاتتحول هي و واليديها لواحد دّار جديدة. واليديها ديما مشغولين ب خدمتهوم و ب شّغال ديال رّحيل و لإيصلاح د دّار جّديدة و ما كايديوهاش فيها. كوارلين غادي تكتاشف واحد لباب مسحور ف دّار لّي كايدي ل واحد لعالم موازي لّ فيه دار كاتشبه ل دّار ديالها و واليدين أحسن من واليديها و كايتهلاو فيها و تا جّيران حسن من جّيران ديالها ف دّار لحقيقية، غير هي غادي تبدا تفهم بشوية بشوية أن هاد لعالم لميتالي فيه شي دغل، و تما غادي يبداو لمشاكيل.

## مصادر

تصنيف:فيلم ميريكاني
تصنيف:أفلام د رّسوم
تصنيف:فيلم موخود من خدمة أدبية
تصنيف:أفلام د 2009
كوروڤ

تصغير|يسار|لبلدية د كوروڤ
تصغير|يسار|لخريطة د كوروڤ

**كوروڤ** واحد الدوًار فلجنوب الشرقي د پولونيا, جا على الواد د كوروڤكا, فوسط لولاية د لوبلين. تيسكنو فيه تقريبا 2800 واحد.

## شوف تا
* الاتحاد الأوروپي
* پولونيا

## مصادر


تصنيف:پولونيا
كوريا الشمالية

**كوريا الشمالية** لي سميتها رّسمية **لجمهورية الديموقراطية الشعبية د كوريا** (بلكورية: **조선민주주의인민공화국**) هي بلاد ف شرق أسيا. هي دابا مسيطرة على نص شمال ديال شبه لجزيرة لكوريا. بلحق بحال كوريا لجنوبية، كتطالب ب شبه جزيرة كوريا كاملة.

لعاصمة ديال كوريا الشمالية هي پيونݣ يانݣ. لقائد د كوريا الشمالية سميتو كيم جونج أون.

## التاريخ
### لقسمة ف 1945 و لحرب لكورية
بين 1910 و 1945، كانت كوريا تحت لإحتلال د الجاپون. بلحق بعد لحرب لعالمية الجاوجة، صبحت كوريا مقسمة بين لميريكان ف الجنوب و لإتحاد السوڤياتي ف الشمال. و بعد، جات ستقلال ديالوم. ف1950 بدات لحرب لكورية بين الجوج بلدان د كوريا. و تسالات ف1953 ب لهدنة.

## مصادر


تصنيف:بلدان د أسيا
تصنيف:تأسيسات د 1948 ف كوريا الشمالية
كوريا لجنوبية

**كوريا لجنوبية**، رسميا لجمهورية د كوريا (بلكورية: **대한 민국** ولاّ: **大韓民國**) هي بلاد جات ف الشرق د آسيا، و بالضبط ف لجنوب ديال شبه لجزيرة د كوريا. تاتحدّها من الشمال كوريا الشمالية، من الشرق لبحر الصفر، و من لجنوب و لغرب لبحر د الجاپون. كوريا لجنوبية عندها حدود بحرية مع الجاپون و الشينوا. لأغلبية ديال لأراضي ديال لبلاد فيها الجبال، و لمساحة لكاملة د لأراضي ديالها هي 100.392 كيلوميطر مربع.

لأرض اللي فيها كوريا عندها تاريخ طويل و دازو فيها بزاف د لحضارات و لمملكات. أول مملكة وحدات كوريا كاملة هي لمملكة د كوريو ف عام 918. و ف 1392 طاحت هاد لمملكة و ولأّت بلاصتها مملكة جوسيون اللي بقات تال 1897، اللي هو التاريخ اللي حتلات فيه الجاپون لمنطقة، و اللي ولات رسميا طرف من لإمبراطورية د الجاپون ف 1910. من مورا لحرب لعالمية التانية، تقسمات كوريا على جوج، طرف د الشمال شيوعي تابع للإتحاد السوڤياتي، و طرف د لجنوب ليبيرالي تابع للميريكان. ما بين 1950 و 1953 ناضت حرب ما بين هاد الجوج طراف، و سالات باللي ولاّو رسميا جوج بلدان، هوما لجمهورية الديموقراطية الشعبية د كوريا ف الشمال ، و لجمهورية د كوريا ف لجنوب.

تيسكنو ف كوريا لجنوبية تقريبا 51.7 مليون د الناس، و لعاصمة ديالها هي سيول. تقريبا النص ديال السكان ديال لبلاد (25 مليون) ساكنين ف لعاصمة ولا النواحي ديالها. اللغة الرسمية د لبلاد هي لكورية، و لفلوس اللي كاتخدّم هي ل وون. كتر من النص د السكان د لبلاد ماعندهمش دين بضبط 56% (يعني لا دينيين)، الربع مسيحيين، و تقريبا 15% بوديين. كوريا لجنوبية عندها قتصاد صحيح بزاف و محسوبة ما بين الدول لمتقدمة ݣاع ف لعالم. هي داخلة مع بزاف د لمنضمات الدولية بحال لأمم لمتحدة و منضمة التجارة لعالمية و منضمة التعاون والتنمية و جي 20.
## لأصل د السمية
السمية ديال كوريا جات من لمملكة ديال "كوريو"، اللي حكمات لبلاد ف لعصور لوسطانية.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:تأسيسات د 1948 ف كوريا لجنوبية
كوزمت

**كوزمت** جماعة ترابية قروية كاينة ف إقليم شيشاوة، جهة مراكش آسفي، ساكنين فيها 4103 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 61,2%
* نسبة سّكان لّي قاريين فوق الليسي (ليسي و جامعة): 0,3%
## إقتصاد
* نسبة نّاس نّشيطين (لّي يقدرو يخدمو): 38%
* نسبة لبطالة (نّاس لّي ما خدامينش و تايقلبو على خدمة): 2,7%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 3,4%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):26,3%
## مصادر

تصنيف:جهة مراكش آسفي
تصنيف:جماعة قروية ف إقليم شيشاوة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم شيشاوة
كوصطاريكا

** لجمهورية د كوصطاريكا** (ب الصبليونية: República de Costa Rica) هي بلاد ف أمريكا لوسطانية. تاتحدًها من الشمال نيكاراݣوا، من لجنوب پاناما، من لغرب لمحيط لهادي، و من الشرق لبحر د لكاريبي. السمية د *كوصطا ريكا*  ب الصبليونية تاتعني *الساحل لغني*.

كوصطاريكا هيا أول دولة فلعالم اللي حيدات لجيش ديالها ف مرة، و هادشي ف لعام 1949، و هي لبلاد لوحيدة ف أمريكا اللاتينية اللي داخلة ف اللائحة د أقدم 22 ديموقراطية ف لعالم.

تيسكنو ف كوصطاريكا تقريبا 5 د لمليون د الناس، و لعاصمة ديالها هي سان خوسي. اللغة الرسمية د لبلاد هي الصبليونية، و لفلوس اللي كاتخدًم هي لكولون لكوصطاريكي.

## مصادر


تصنيف:بلدان د أميريكا
تصنيف:بلدان د أمريكا الشمالية
تصنيف:تأسيسات د 1821 ف أمريكا الشمالية
كوط ديڤوار

**كوط ديڤوار**، ولأّ ساحل لعاج (ب لفرانساوية: Côte d'Ivoire) هي بلاد جات ف لغرب د إفريقيا. تاتحدّها من الشرق غانا، من لغرب غينيا و ليبيريا، من الشمال مالي و بوركينا فاصو، و من لجنوب لمحيط لأطلسي.

ولاّت لبلاصة اللي فيها لكوط ديڤوار دابا محمية ديال فرانسا ف 1843، و رجعات من بعد مستعمرة كاملة ف 1893. ستاقلات لبلاد ف 1960 و كان لقايد د ليستيقلال هو فيليكس هوفوي بوانيي، اللي بقا رئيس ديال لبلاد من لإستقلال تا مات ف 1993.

تيسكنو ف كوط ديڤوار تقريبا 24.2 مليون د الناس، لعاصمة ديالها هي ياموسوكرو، و أكبر مدينة ف لبلاد و لعاصمة لقتيصادية هي آبيدجون. اللغة الرسمية ديال لبلاد هي لفرانساوية. كاين بزاف د اللغات محلية ف كوط ديڤوار، تا توصل ل 78 لغة، و لكن تا وحدا فيها ما عندها شي إطار قانوني ولا دستوري. لفلوس اللي كاتخدّم ف لبلاد هي لفرنك لغرب إفريقي.

## مصادر


تصنيف:بلدان د إفريقيا
تصنيف:تأسيسات د 1960 ف كوط ديڤوار
كولومبيا

**لجمهورية د كولومبيا** (بالصبليونية: República de Colombia) هي واحد لبلاد جات فالشمال د أمريكا لجنوبية. تيحدًها من الشمال لبحر لكاريبي, من الشرق ڤينيزويلا ولبريزيل, من لجنوب پًيرو وليكواطًور, من لغرب لمحيط لهادي و پًاناما. كولومبيا هي لبلاد لوحيدة فأمريكا لجنوبية اللي مقابلة مع لمحيط لهادي ولبحر لكاريبي وجات شوكة بيناتهم.

دخلُو الصبليون للبلاصة اللي فيها كولومبيا ف 1499 وحتلُوها من ديك الساعة. ف 1819 ستاقلات كولومبيا, ولكن ف 1830 خرجو منها شي بلايص اللي ولاًو هوما الدول ديال فينيزويلا وليكواطًور. ف 1903 أتخرج منها پًاناما وأتولي لجمهورية د كولومبيا هي لبلاد اللي عندها لحدود اللي تانعرفو دابا.

تيسكنو فكولومبيا شويا كتر من 50 مليون د الناس, ولعاصمة ديالها هي بوݣوطا. اللغة الرسمية ديال لبلاد هي الصبليونية ولعملة هي لپيزو لكولومبي. نظام لحكم فلبلاد هو جمهوري دستوري ولبلاد فيها 32 إدارة لامركزية. الرئيس د لبلاد د دابا هو إيڤان دوكي.

كولومبيا داخلة فبزاف د لمؤسسات الدولية بحال لأمم لمتحدة ومنظمة التعاون لإقتصادي والتنمية (OECD) ومنظمة التجارة لعالمية, وعندها شراكة مع لحلف الشمال أطلسي.
## مصادر


تصنيف:بلدان د أمريكا الجنوبية
تصنيف:مقالات فيها مصدر و 3000 بايت
كونطاكط

يسار
**كونطاكط** ؤلا **تّيصال** (ب نݣليزية : **Contact**)، فيلم ميريكاني لّي دار لإخراج ديالو روبرت زيميكيس. لفيلم متلو فيه لأدوار رّئيسية جودي فوستر و ماثيو ماكونهي و جيمس وودز. هاد لفيلم ديال لخيال لعلمي لفيلم مبازي علا ريواية ديال لعاليم د لفلك ؤ لكاتب لميريكاني كارل سيݣان، ب نفس لعنوان.

## ملخص لفيلم
دّكتورا إيلي هالاوي دوزات حياتها كاملة كاتخدم و كاتقلب على حضارة فضائية، غادي يوصلها ميساج راديو من لفضاء لّي غادي يقلب حياتها و لعالم كامل و غادي يخليها تعيش مواقف صعيبة و متيحان لّي خاص يتدار فيه ختيار بين لعيلم و لإيمان

## مصادر

تصنيف:فيلم ميريكاني
تصنيف:فيلم د دراما
تصنيف:أفلام د التعاويد لعيلمي
تصنيف:فيلم موخود من خدمة أدبية
تصنيف:أفلام د 1997
كيريباتي

**كيريباتي** ؤلا **كيريباس**، رسميا **لجمهورية د كيريباتي** (بلكيريباتية: **Ribaberiki Kiribati** - بلينݣليزية: **Republic of Kiribati**) هي بلاد أرخبيل جات ف لمحيط لهادي و تابعة للقارة ديال أوقيانوسيا.

كيريباتي فيها 32 جزيرة منشورة على 3.5 كيلوميطر مربع ديال لبحر. كيريبيتي هي لبلاد لوحيدة ف لعالم اللي جات فالطراف ب 4 د لعالم (الشمال، لجنوب، الشرق و لغرب)، حيت تيدوز منها خط لإستواء و تا لخط ديال لوقت (اللي تيقسم ما بين السوايع اللي قبل 	ݣرينيتش و اللي موراها).

تسيكنو ف كيريباتي شويا كتر من 116.000 واحد، و لعاصمة ديالها هي جنوب طاراوا. اللغات الرسمية ديال لبلاد هوما لكيريباتية و لينݣليزية، و لفلوس اللي كيتخدّمو هوما الدولار د كيريباتي. كانت لبلاد مستعمرة ديال بريطانيا، و ستاقلات منها ف 1979، من بعد دخلات مع لكومنويلت. ف 1999، دخلات كيريباتي ف لأمم لمتحدة، و هي داخلة تا مع لبنك الدولي و صندوق النقد الدولي.

## مصادر


تصنيف:بلدان د ؤقيانوسيا
تصنيف:دولة ݣزيرة
تصنيف:تأسيسات د 1979 ف ؤقيانوسيا
كيرݣيستان

**كيرݣيستان** (بلكيرݣيزية: Кыргызстан، بالروسية: Кыргызская Республика) هي بلاد جبلية ما كاطلش على لبحر جات ف لوسط د آسيا. تاتحدّها من الشمال كازاخستان، من لغرب و لجنوب لغربي أوزباكستان، من لجنوب الشرقي طادجيكيستان، و من الشرق الشينوا.

كيرݣيستان عندها تاريخ طويل، و جات ما بين بزاف د لحضارات. كانت ف الطريق ديال لحرير، و حكموها بزاف ديال الدول منها لأويݣور و لمغول. ف 1876، ستعمرات لإمبراطورية الروسية لبلاصة اللي فيها دابا كيرݣيستان. ملّي طاحت لإمبراطورية الروسية، تبعات لمنطقة للإتحاد السوڤياتي، و بقات فيه تا طاح ف 1991. نهار 31 غشت 1991، علنات كيرݣيستان على لإستقلال ديالها من موسكو، و ولاّت رسميا لجمهورية د كيرݣيستان.

تسيكنو ف كيرݣيستان تقريبا 6.2 مليون د الناس، و لعاصمة ديالها و أكبر مدينة فيها هي بيشكيك. اللغات الرسمية د لبلاد هوما لكيرݣيزية و الروسية، و لفلوس اللي كاتخدّم ف لبلاد هي السّوم. كيرݣيستان داخلة مع بزاف د لمنضمات دولية بحال لأمم لمتحدة و منضمة التعاون لإسلامي و منضمة التعاون د شانݣاي و لكومنويلث د لبلدان لمستاقلة و لمجلس التركي.
## لمجتمع
### اللغات
كيرݣيستان هي وحدة من جوج جمهوريات فوسط آسيا اللي كانت سوڤياتية، و اللي باقي اللغة الرسمية ذيالهم هي الروسية. الدولة الثانية هي كازاخيستان. اللغة لكيرݣيزية ولات رسمية ف 1991. من بعد ضغط ديال الأقلية الروسية فالبلاد، كيرݣيستان ردات الروسية لغة رسمية ف 1997، و هو لي خلاها تكون بلاد عندها جوج لغات رسمية.

لكيرݣيزية هي لغة تركية من الفرع ديال كيپتشاك، قريبة بزاف من لكازاخية، كاراكالپاك، ونوݣاي طاطار. كانت مكتوبة بالحرف العربي حتال القرن العشرين. الحرف اللاتيني دخل ف 1928، وتبدل للكتابة السيريليكية اللي فرضها سطالين ف 1941.

على حساب الإحصاء ديال 2009، 4.1 مليون واحد كيهضر لكيرݣيزية بحال لوغتو الأولى ولا الثانية، و 2.5 مليون كيهضروا الروسية بحال اللغة الأولى ولا الثانية. لؤزباكية هي ثاني لغة كاتهضر بحال لغة الأصلية، تابعاها الروسية. الروسية هي اللغة اللي مستعملة بزاف بحال لغة تانية، تابعاها لكيرݣيزية والأوزبكية.

الروسية مستعملة بزاف فالاقتصاد وفي السياسة. حتال مؤخرا، لكيرݣيزية كانت تستعمل غير بين الناس وقليل فاش كيخدموها فالاجتماعات ولا اللقاءات. و لكن، الاجتماعات في البرلمان دابا ولاو كيخدمو لكيرݣيزية، وكيديرو معاها ترجمة للناس اللي ماكيهضروش بيها.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:تأسيسات د 1991 ف أسيا
كينيا

**لجمهورية د كينيا** (بالسواحيلي: Jamhuri ya Kenya - بلينݣليزية: Republic of Kenya) هي بلاد جات ف الشرق د إفريقيا و تيدوز عليها لخط ديال لإستواء. تيحدّها من الشرق لمحيط لهندي، من لغرب أوݣاندا، من لجنوب طنزانيا، إتيوپيا و جنوب السودان من الشمال، و الصومال من الشمال الشرقي.

أول علاقة ديال لبلاصة اللي فيها كينيا مع لأوروپيين كانت ف لقرن 15، ملي وصلو ليها لبرتغاليين. و لكن أول وحدين ستعمرو بالصّح لبلاد كانو هوما لبريطانيين، و اللي ردّوها محمية ديال لإمبراطورية لبريطانية ف 1895. هاد لحماية ولاّت ستعمار كامل ف 1920. ف 1952، دارو لكينيين تورة تسمّات التورة د ماو ماو و تحاربو مع لبريطانيين تا خداو ستقلال ديالهم ف 1963.

تيسكنو ف كينيا تقريبا 48.5 مليون د الناس، و لعاصمة ديالها هي نايروبي. اللغات الرسمية ديال لبلاد هوما السواحيلي و لينݣليزية، و لفلوس اللّي كاتخدّم فيها هي الشيلينݣ لكيني. النضام د لحكيم ف كينيا هو جمهوري، و لبلاد داخلة مع بزاف د لمنضمات دولية بحال لأمم لمتحدة و ليتيحاد ليفريقي و لكومنويلت و لبنك الدولي.

## مصادر


تصنيف:بلدان د إفريقيا
تصنيف:تأسيسات د 1963 ف إفريقيا
لأپارتايد

[تصغير|بلاكة ف پلاج ف دوربان، جنوب إفريقيا، ف عام 1989، ب تلاتة د اللوغات ([النڭليزية، لأفريكانز و الزولو) لي كاتڭول "هاد لموضع د التحمام مريزيرڤي غير ل أفراد لعيرق لبيض". ]]
**لأپارتايد** (بلأفريكانز: Apartheid - وتاتعني التفراق) هو نظام لعزيل لعنصري على حساب لون د لبشرة. هاد نظام حكمات فيه لأقلية لي عندها لون لبشرة بيضا ف جنوب إفريقيا من عام 1948 وحتى لنهاية النظام ما بين 1990 - 1993. التوابع لإقتصادية ديال هاد النضام ستامرو تال لقرن 21.

## مصادر


تصنيف:سياسة
تصنيف:لعنصرية
تصنيف:عوام 1940 ف جنوب إفريقيا
تصنيف:عوام 1950 ف جنوب إفريقيا
تصنيف:عوام 1960 ف جنوب إفريقيا
تصنيف:عوام 1970 ف جنوب إفريقيا
تصنيف:عوام 1980 ف جنوب إفريقيا
تصنيف:عوام 1990 ف جنوب إفريقيا
تصنيف:لقرن 20 ف جنوب إفريقيا
تصنيف:تأسيسات د 1948 ف جنوب إفريقيا
لأردن

**لمملكة لأردنية لهاشمية**، لمعروفة ب لأردن، هي بلاد جات ف لجنوب لغربي ديال آسيا، ف لمنطقة د الشام ف الشرق لأوسط، فالشمال د شبه لجزيرة لعربية. تاتحدّها سوريا من الشمال، فلسطين من لغرب، لعراق من الشرق و السعودية و لبحر لحمر من لجنوب. تسمّات لأردن على لواد د لأردن اللّي تيدوز ف لغرب ديالها.

لبلاصة اللي فيها لأردن كانت تابعة لبزاف د لبلدان فالتاريخ، منها لإمبراطورية الرومانية و الدولة لأموية و الدولة لعبّاسية و الدولة لعتمانية. مورا التورة ديال لعرب ف 1916 على الدولة لعتمانية، تقسمات لممتلكات د لعتمانيين ما بين فرانسا و بريطانيا. تأسسات لإمارة ديال شرق لأردن بلمعاونة د بريطانيا ف 1921، و كان حاكمها لأمير عبد الله بن حسين. ف 1946، ستاقلات لإمارة رسميا من بريطانيا، و ولاّت مملكة لأردن لهاشمية، اللي كان أول ملك ديالها هو عبد الله النيت. النضام ديال لحكيم ف لأردن هو نضام ملكي دستوري، و فيه حكومة تمتيلية.

تيسكنو ف لأردن تقريبا 10.5 مليون د الناس، و لعاصمة ديالها هي عمّان. اللغة الرسمية ديال لبلاد هي لعربية، و لفلوس اللي كاتخدّم هي الدينار لأردني. لأردن معروفة باللي فيها أهبط نقطة ف لعالم، و اللي هي لبحر لميت، اللي هابط 428 ميطرو تحت من سطح لأرض.

## مصادر


تصنيف:بلدان د أسيا
تصنيف:تأسيسات د 1946 ف لأردن
لأرض

**لأرض** (الرمز: 16px|🜨) هي تالت كوكب ف لمجموعة الشمسية و هي لكوكب لي كانعيشو فيه. كنرمزو ل لأرض ب دويرة و فيها زائيد.

## لبلاصة ديال لأرض

لأرض هي لكوكب التالت من ناحية البعد على الشمش، قبل منها كاين عطارد و ڤينوس، أما من وراهم فا كاين لمريخ، جوپيتر، ساتورن، أورانوس، ؤ نيپتون، ؤ پلوطو لي مابقاش محسوب كوكب ف لمجموعة شمسية ف 2006.

## لحياة في لأرض

تكونات لأرض هادي 4.54 مليار عام تقريبا، و بانت عليها لحياة غير ف 3.8 مليار عام لخرة. كوكب لأرض هو لكوكب لوحيد لي فيه لحياة ف لمجموعة الشمسية على حسب لمعلومات لي عند لعولاما دابا، حيت هو بوحدو لي فيه لأوكسيجين و لما و بزاف ديال لحوايج لي تتعاون باش تكون لحياة ف لأرض.

## لخليقة ديال لأرض

لأرض كاينة ف لمجموعة شّمسية لي حتاهي كاينة معا بزاف بحالها باش تيكَوْنو مجرة سميتها مجرّ لكبش لي كبيرة بزاف. ف اللول كانت لأرض قارة وحدة سميتها پانجيا "Panjya/Pangaea" ومن بعد تفارقو ولاو سبعة ديال لقارات كيفما كاينين دابا لي هوما:

* آسيا
* إفريقيا
* أوروپا
* أمريكا شمالية
* أمريكا لجنوبية
* أوقيانوسيا / ؤسطراليا
* أنطاركتيكا

## مصادر


تصنيف:كواكب د لمجموعة شمسية
تصنيف:طابيعة
تصنيف:نظام شمسي
تصنيف:مقالات فيها مصدر و علاين 3000 بايت
تصنيف:كسدات فلكية معروفة من فترات قديمة
تصنيف:صيونص د لأرض
لأطلس لمتوسط

تصغير|منضر من جبال الاطلس المتوسط
**لأطلس لمتوسط** سلسلة د الجبال دايرا 350 كلم، من الجنوب الغربي تال الشمال الشرقي ديال المغرب، جات بين جبال الريف و لأطلس الكبير، و مساحتها 2.3 مليون هيكطار، اللي هي 18% ديال المساحة الجبلية ف البلاد.

هاد السلسلة طرف من سلاسل لأطلس (اللي كاينين ف المغرب و الجزاير)، و هي وحدة من تلاتة د لأجزاء ديال جبال لأطلس ف لمغريب، لاخرين هما لأطلس الكبير و لأطلس الصغير.

## جغرافيا
بديل=|تصغير|440x440بك|تضاريس المغرب الكبير
### تضاريس

#### أعلى جبل
أعلى جبل ف لأطلس المتوسط هو جبل بوناصر (3356 ميترو)، عاد جبل  بويبلان (3192 ميترو) اللي حدا اِموزّار مرموشة و بعيد ب 100 كلم على تازة.

### هيدروڭرافيا
حيت جا ف وسط المغرب، لأطلس المتوسط كايتكنا عليه "خزان الما".

#### ويدان
لأطلس المتوسط فيه ربعة د لأحواض مائية، واحد منهم كايصب ف البحر البيض، و التلاتة لوخرين كايصبو ف لموحيط لأطلاسي.

* حوض واد سبو
* حوض واد أم الربيع
* حوض واد بورݣراݣ
* حوض واد ملوية

#### ضايات

* ضاية آݣلمام آزݣزا
* ضاية ويوان
* ضاية تيݣلمامين
* ضاية آݣلمام سيدي علي
* ضاية اِفر
* ضاية عوَّة

#### شلّالات
شلّالات أوزود وحدة من المعالم ديال المنطقة، جاو على بعد 22 كلم من تنانت، و 80 كلم من بني ملال، هاد الشلالات العلو ديالهم 110 ميترو.

## مصادر


تصنيف:جبل ف لمغريب
تصنيف:جهة بني ملال خنيفرة
تصنيف:جهة فاس مكناس
تصنيف:جهة الرباط سلا القنيطرة
تصنيف:جغرافيا د لمغريب
تصنيف:مقالات فيها مصدر و علاين 3000 بايت
تصنيف:سلسلة د الجبال ف لمغريب
لألمانية

تصغير|شّجرة ديال لّوغات لجرمانية لغربية
upright=2|يسار|تصغير|<P ALIGN=center>خريطة د البلايص اللي تاتًهضر فيها لألمانية</p>
يسار|تصغير|<P ALIGN=center>مثال د راجل تايهضر بلألمانية.</p>
**لّوغة لألمانية** (ب لألمانية **Deutsch**)، هي واحد لوغة هندوؤروپية، ؤ ب ضبط لوغة جرمانية غربية تاتًهضر أساسا فوسط أوروپا. هي لوغة رسمية ف ألمانيا ؤ نمسا ؤ سويسرا ؤ بلجيكا ؤ ليكسومبورݣ ؤ ليختنشتاين ؤ شي مناطق ف طاليان ؤ پولونيا. لألمانية هي تاني أكبر لوغة جرمانية من حيث ناس لي تيهضروها ف لعالم (كتر من 100 مليون واحد)، مورا لينݣليزية، وهي أكبر لوغة د لم ديال سّكان ديال ليتيحاد لأوروپي.

لألمانية هي تاني لغة د لبحث لعلمي ف لعالم مورا لينݣليزية, وساهمو ف لكتابة بيها بزاف د ناس مشهورين ف تاريخ بحال ݣوته، كافكا، طوماس مان، بيرطولت بريشت، هيرمان هيسه، ياكوب ݣريم، أرتور شوبنهاور، إيمانويل كانط، فريدريش نيتشه، ؤ زيد ؤ زيد.

## مصادر

## شوف تا
* لينݣليزية
* لفرانساوية


تصنيف:لوغات جرمانية
تصنيف:مقالات فيها مصدر و 3000 بايت
لأمم لمتحدة

تصغير|يسار|300px|لمقر ديال مجلس لأمن د لأمم لمتحدة فنيو يورك.
تصغير|يسار|250px|أنطونيو ݣوتيريش، لأمين لعام د لأمم لمتحدة.

**لأمم لمتحدة** واحد لمنظمة عالمية كاتجمع تقريبا ݣاع لبلدان لي مستاقلة فلعالم. تأسسات لأمم لمتحدة نهار 24 أكتوبر 1945 ف سان فرانسيسكو ف لميريكان، من مورا لحرب لعالمية التانية. لهدف علاش تأسسات كان هو تحافظ على السلام ف لعالم، وتدافع على حقوق الانسان وتعاون الناس لي محتاجين ف لعالم كلو.

لأمم لمتحدة عندها بزاف د لمقرات مفرقة على لعالم، من بين لمقرات لكبار ديالها كاين: مقر لأمم لمتحدة ف نيويورك، مقر لأمم لمتحدة د حقوق لإنسان ف جونيڤ، محكمة العدل الدولية ف لاهاي، وبزاف د لبلايص خرا ف لعالم كلو. كاين دابا 193 عضو كامل لعضوية فلأمم لمتحدة، و جوج د لأعضاء ملاحظين، لي هوما لڤاتيكان وفلسطين.

لأمين لعام د لأمم لمتحدة من 2017 ل دابا هو لبرتغالي أنطونيو ݣوتيريش.

## لمزاود
* لموقع ديال لأمم لمتحدة

## مصادر


تصنيف:مقالات فيها مصدر و علاين 3000 بايت
لإكواطور

**لإكواطّور** (ب الصبليونية: República del Ecuador) هي بلاد جات ف أمريكا لجنوبية، تاتحدها كولومبيا من الشمال، پيرو من لجنوب و الشرق، و لمحيط لهادي من لغرب. لإكواطّور هي و الشيلي هوما الجوج بلدان ف أمريكا لجنوبية كاملة اللي ماعندهومش حدود مع لبريزيل.

سكنو بزاف د الشعوب فلأرض اللي فيها لإكواطّور، و كانو داخلين مع لإمبراطورية د لأنكا ف لقرن 15. ف لقرن 16 ستعمرات صبانيا لمنطقة و بقات محتلاها تال 1820، فين ستاقلات و ولات طرف د كولومبيا لكبيرة. ف 1830 ستاقلات لإكواطّور اللي كانعرفو دابا و ولاًت بلاد عندها سيادة.

تيسكنو ف لإكواطّور تقريبا 17.1 مليون د الناس و لعاصمة ديالها هي كيطو. اللغة الرسمية ف لبلاد هي الصبليونية، و عاد كاين 13 لغة معتارف بيها بحال لكيشوا و الشوار و لغات أصلية وحدا خرة. لفلوس ديال لإكواطّور هي الدولار لميريكاني و النضام د لحكيم فيها هو نضام جمهوري ديموقراطي تمتيلي.

## مصادر


تصنيف:بلدان د أمريكا الجنوبية
لإمارات

**لإمارات**، رسميا **لإمارات لعربية لمتحدة**، هي بلاد جات ف لغرب د آسيا، و بالضبط ف الشرق د شبه لجزيرة لعربية. تايحدّها لخليج من الشمال و لغرب، السعودية من الشرق، و عومان من لجنوب. لإمارات عندها تا حدود بحرية مع قطر و إيران. لبلاد عندها نظام رئاسي فيديرالي دستوري، و فيها 7 د لولايات كيتسمّاو إمارات. كل إمارة عندها شيخ ديالها، و واحد من هادوك الشيوخ السبعة تيتختار هو الرئيس د لبلاد.

تسيكنو ف لإمارات تقريبا 9.8 مليون د الناس، لعاصمة ديالها هي أبو ضابي، و أكبر مدينة فيها هي دبي. اللغة الرسمية د لبلاد هي لعربية، و لفلوس اللي كاتخدّم فيها هي الدرهم لإماراتي. لأغلبية د السكان د لبلاد (تقريبا 80%) برّانيين، و جايين من بزاف د لبلايص بحال لهند و پاكيستان و بانݣلاديش و مصر و لفيليپين. الدين الرسمي د لبلاد هو لإسلام. لإقتصاد د لبلاد تيدور على لپيطرول و لݣاز، اللي هي من أكبر لمصدّرين ديالهم ف لعالم. و لكن ف لعوامات اللخرانية، بدات لإمارات كاتخدم على مجالات خرا بحال السياحة و لمالية. هي من لبلدان لقلال ف لعالم اللي ما فيهاش ضريبة على لخلصة ولا على الشركات د لبلاد (من غير ديال لپيطرول).

لإمارات داخلة ف بزاف د لمنضمات الدولية، بحال لأمم لمتحدة و لجامعة د الدول لعربية ومنضمة التعاون لإسلامي و لأوپيك و منضمة التعاون لخليجي.

## مصادر


تصنيف:بلدان د أسيا
تصنيف:مقالات فيها مصدر و علاين 3000 بايت
لاتڤيا

**لاتڤيا** (باللاتڤية: Latvijas Republika) هي بلاد جات ف لمنطقة ديال لبلطيق ف الشمال ديال أوروپا. تاتحدّها من الشمال إسطونيا، من لجنوب ليتوانيا، من الشرق روسيا، من لجنوب الشرقي بيلاروسيا، و من لغرب لبحر د لبلطيق.

تاريخيا، بزاف د الدول ف أوروپا حكمو لبلاصة اللي فيها لاتڤيا دابا، منها السويد و پولونيا و لإمبراطورية الروسية. نهار 18 نونبر 1918، خدات لجمهورية ديال لاتڤيا لإستقلال ديالها، و لكن هجم عليها لإتحاد السوڤياتي و دخّلها للأراضي ديالو ف 1940. ف 1941، حتلاّتها ألمانيا النازية، و لكن من مورا خسرات لحرب لعالمية التانية، رجعات لاتڤيا عاود للسوڤيات. مورا بزاف د لمظاهرات و تورة سلمية، و ملّي طاح لإتحاد السوڤياتي، خدات لاتڤيا لإستقلال ديالها، و ولأّت لجمهورية د لاتڤيا اللي كانعرفو دابا.

تيسكنو ف لاتڤيا تقريبا 2 د لمليون د الناس و لعاصمة ديالها هي ريݣا. اللغة الرسمية ديال لبلاد هي اللاتڤية، و لفلوس اللي كاتخدّم من 2014 هي لأورو. دخلات لاتڤيا للإتحاد لأوروپي ف 2004، و هي داخلة ف بزاف د لمنضمات دولية بحال لأمم لمتحدة و الناطو و لمنضمة لعالمية د التجارة و مجلس أوروپا.

## مصادر


تصنيف:بلدان د ؤروپا
تصنيف:بلدان لبلطيق
تصنيف:الدول لأعضاء ف لإتحاد لؤروپي
لاووص

**اللاووص**، (باللغة د اللاو: ລາວ)، رسميا لجمهورية الديموقراطية الشعبية د لاووص، هي بلاد ماكاطلش على لبحر جات ف ف لجنوب الشرقي د آسيا. تيحدّوها من الشمال لغربي بورما و الشينوا، من الشرق ڤييطنام، من لجنوب كامبودج، من لغرب طايلاند.

لبلاصة اللي فيها لاووص تابعة لهوية ديالها للمملكة د "لان شانݣ"، اللي كانت ف هاديك لمنطقة ما بين لقرن 14 و 18، و كانت من أكبر لمملكات ديال جنوب شرق آسيا. ف 1893، ستعمرات فرانسا هاديك لأراضي و تسمّات بسميت لاووص. ستاقلات لاووص من فرانسا ف 1953، و ولاّت مملكة دستورية. ولكن مورا حرب أهلية طويلة، سالات مع لحرب د ڤييطنام، ربح لحزب الشيوعي الثوري، و ولاّ حاكم لبلاد من 1975. من ديك الساعة، ولاّت لاووص جمهورية اشتراكية فيها حزب واحد، و متبعة لمبدأ ديال لماركسية اللينينية.

تيسكنو ف اللاووص تقريبا 6.8 مليون د الناس، و لعاصمة ديالها هي ڤيينتان. اللغة الرسمية ديال لبلاد هي اللاو، و لفلوس اللي كاتخدّم هي كيپ. اللاوص داخلة مع بزاف د لمنضمات دولية، بحال لأمم لمتحدة، منضمة التجارة لعالمية، و لمنضمة لعالمية د لفرونكفونية.

## قتيصاد ديالها
لموارد دهاد لبلاد واقفين على لفلاحة شوف التواسع دالرواضي لفلاحية فيها واصل 4% من التيساع دلاووس(سيرتو ديال الروز) ، زيد عليه لغوابي دلبلاد اللي كايعطيو لخشب ولينتاج ديال التيغرادات لهيدروتريسينتية اللي كاتشكل 30% من الصوادر ديال هاد لبلاد.

## تاديّانيت
لغالبية دناس فهاد لبلاد كايتبعو لبودية وهادشي من عام 1353م فاش لمملكة لانكزانݣية(ديال الاووس) تحوّلات لهاد الدين.

## مناضير فيها
تصغير|لوانݣ پارابانݣ، لاووص
تصغير|ضاية تحت كهف، فقليم خاومان لاووص
تصغير|لوانݣ فلعاصيمة فيينتيان(الرمز دلبلاد)

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:تأسيسات د 1949 ف لاووص
لبحر الشامي

تصغير|250px|يسار|<P ALIGN=center>'''لبحر دّخلاني'''</p>
تصغير|250px|يسار|<P ALIGN=center>جبل موسا ف لمغريب، لي تيطل على '''لبحر دّخلاني'''</p>

**لْبحر شّامي** ؤلا **لبحر لبيض لمتوسط** ؤلا **لبحر دّخلاني** ؤلا **لبحر لجوّاني** ؤلا **لميديطيراني** هوّا واحد لبحر مرتابط ب لمحيط لأطلسي ؤ تادور بيه تلاتة د لقارات لّي هيّا: إفريقيا من لجنوب، أوروپا من شّمال، وآسيا من شّرق. لمساحة د لبحر لبيض لمتوسط هي تقريبا 2.5 مليون كم²، ولكن ف شي بلايص لعرض ديالو صغير بزاف، بحال ف لمضيق د جبل طّر (جبل طارق)، لي فيه غي 14 كم. أغرق بلاصة ف هاد لبحر كاتوصل ل 5267 ميترو (أعماق كاليپسو حدا ليونان)، و لغرق لمتوسط ديالو هو 1500 ميترو.

لبحر دّخلاني فيه بزاف ديال لجزر، شلّة منهم تابعين ل بلدان (بحال سردينيا، قرشيقة، صقلية ؤ جزر لبليار)، ؤ وحدين خرين بلدان مستاقلة (بحال قبرص ؤلا مالطا).

لبلدان لي تاطل على لبحر دّخلاني (معاها شي بلدان خرا) تجمعات ف واحد لمنضمة سميتها ليتيحاد علاود لمتوسط، لي لمقر ديالها ف برصلونة ف صبانيا.

## نوطات لوغاوية

## مصادر


تصنيف:حوض لميديطيراني
تصنيف:بحر
تصنيف:جغرافيا د ؤروپا
تصنيف:جغرافيا د شمال إفريقيا
تصنيف:جغرافيا د غرب أسيا
لبحرين

**لبحرين** (رسميا: لمملكة د لبحرين) هي واحد الدولة أرخبيل جات ف لخليج لعربي ف شرق د شبه لجزيرة لعربية. لبحرين فيها 33 جزيرة طبيعية و 51 جزيرة صناعية. أكبر جزيرة فيها هي لجزيرة د لبحرين لي تيسكنو فيها 83% د لبحرينيين. لبحرين عندها حدود مع السعودية، وهي لقنطرة اللي بينياتهم، اللي سميتها لقنطرة د لملك فهد.

تكتاشف لپيطرول ف لبحرين ف 1932، وديك الساعة كانت مستعمرة ديال بريطانيا. ف 1971 ستاقلات لبحرين و ف 2002 تدار استفتاء لي صوتو فيه الناس باش تكون سميت لبلاد هي لمملكة د لبحرين.

تيسكنو فلبحرين مليون ونص د الناس، منهم كثر من نص مليون لي ماشي مواطنين. لعاصمة ديالها هي المنامة، ولعملة تمًا هي الدينار لبحريني. اللغة الرسمية ف لبحرين هي لعربية، والنظام ديالها ملكي.

## مصادر


تصنيف:بلدان د أسيا
تصنيف:دولة ݣزيرة
لبخاتي

**لبخاتي** جماعة ترابية قروية كاينة ف إقليم آسفي، جهة مراكش آسفي، ساكنين فيها 14324 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 43,2%
* نسبة سّكان لّي قاريين فوق الليسي (ليسي و جامعة): 5,2%
## إقتصاد
* نسبة نّاس نّشيطين (لّي يقدرو يخدمو): 45,7%
* نسبة لبطالة (نّاس لّي ما خدامينش و تايقلبو على خدمة): 13,9%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):26,8%
## مصادر

تصنيف:جهة مراكش آسفي
تصنيف:جماعة قروية ف إقليم آسفي
لبرطقيز

**لجمهورية د لبرتغال** ولاً **لبرطقيز** (ب لبرتغالية: República Portuguesa) هي واحد لبلاد فلجنوب لغربي د أوروپا. تاتحدًها صبانيا من الشمال ومن الشرق، ولمحيط لأطلسي من لجنوب ومن لغرب. لبرتغال عندها جزر تابعين ليها فلمحيط لأطلسي، وعندهم لحكم الذاتي وحكومات محلية ديالهم. هاد لجزر هوما ماديرا و لآزور.

لبرتغال ساكنين فيها 10 د لمليون د الناس والعاصيمة ديالها هي لشبونا. دخلات للاتحاد الأوروپي ف 1986، وكاتخدًم الأورو. اللغة الرسمية فالبلاد كاملة هي لبرتغالية، وهي لغة اللي تيهضرها 270 مليون فلعالم.

لبرتغال بلاد اللي كان عندها تاريخ طويل فليحتيلال و التوسع لبحري، وكوًنات وحدا من أكبر لإمبراطوريات ليستيعمارية فلعالم. هادشي اللي خلا اللغة ديالها تنتاشر فبزاف د لقارات منها إفريقيا و آسيا وأمريكا اللاتينية.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي